**5/5/2023 Δελτίο Τύπου**

**Κέντρο Υγειονομικής εξέτασης και Πρακτικής δοκιμασίας των υποψηφίων για τα Τμήματα Τ.Ε.Φ.Α.Α.**

**με έδρα τη Διεύθυνση Β/βάθμιας Εκπαίδευσης Λέσβου**

Σας ενημερώνουμε ότι σύμφωνα με απόφαση του Υπουργείου Παιδείας και Θρησκευμάτων και κατόπιν αιτήματος της Περιφερειακής Διεύθυνσης Εκπαίδευσης Βορείου Αιγαίου, ορίστηκε η Διεύθυνση Δευτεροβάθμιας Εκπαίδευσης Λέσβου ως έδρα διεξαγωγής Υγειονομικής Εξέτασης και Πρακτικής Δοκιμασίας των υποψηφίων για τα Τμήματα Επιστήμης Φυσικής Αγωγής και Αθλητισμού (Τ.Ε.Φ.Α.Α.), ακαδημαϊκού έτους 2023-2024. Οι δοκιμασίες των υποψηφίων θα πραγματοποιηθούν το χρονικό διάστημα από 14 ως 27 Ιουνίου 2023 για μεν τα αγωνίσματα του στίβου στο Δημοτικό Στάδιο Μυτιλήνης για δε το αγώνισμα της κολύμβησης (50μ. ελεύθερο) στο Δημοτικό Κολυμβητήριο Χίου. Το σχετικό πρόγραμμα υγειονομικής εξέτασης και πρακτικής δοκιμασίας  θα αναρτηθεί από τη Διεύθυνση Δευτεροβάθμιας Εκπαίδευσης Λέσβου απ’ όπου και θα ενημερωθούν οι υποψήφιοι.

Από την ΠΔΕ Β. Αιγαίου